**U z n e s e n i e**

**z  11. zasadnutia Obecného zastupiteľstva v Ratkove, konaného dňa 21. 4. 2017**

**OZ k tomuto bodu programu prijalo uznesenie č. 89/2017**

Obecné zastupiteľstvo:

1. **Prerokovalo:** Návrh programu 11. zasadnutia OZ
2. **Schvaľuje:** Program 11. zasadnutia OZ v roku 2017
3. Otvorenie zasadnutia
4. Schválenie programu
5. Určenie zapisovateľa a overovateľov zápisnice
6. Prerokovanie podmienok archivovania dokumentov v podmienkach obce. Návrh na spracovanie dokumentov v zmysle zákona
7. Návrh zmluvy so SSE o obnove verejného osvetlenia
8. Príprava dňa obce
9. Zmena rozpočtu v roku 2017
10. Prerokovanie žiadosti hlavnej kontrolórky o vzdaní sa funkcie
11. Rôzne
12. Návrh na uznesenie
13. Záver

**OZ prijalo uznesenie č. 90//2017**

Obecné zastupiteľstvo:

**Schvaľuje** zapisovateľa zápisnice: **Jelu Milancovú**  a overovateľov

zápisnice: **Martina Volnu** a **Dalibora Frkáňa**

**OZ prijalo uznesenie č. 91/2017**

Obecné zastupiteľstvo schvaľuje zmluvu Archívna a registratúrna spoločnosť, s.r.o. so

sídlom Kotešová 230, 013 61 Kotešová zastúpená Ing. Jozefom Chromiakom, konateľom spoločnosti na vyraďovacie konanie registratúrnych záznamov bez znaku hodnoty „A“ a so znakom hodnoty „A“ v zmysle ustanovení zákona č. 395/2002 Z. z. o archívoch a registratúrach v znení neskorších predpisov a vyhlášky MV SR č. 628/2002 Z. z., ktorou sa vykonávajú niektoré ustanovenia tohto zákona v znení neskorších predpisov. Cena zabezpečenie vyraďovacieho konania registratúrnych záznamov je stanovená dohodou na 890 € bez DPH, t.j. 1 068 € s DPH.

**OZ prijalo uznesenie č. 92/2017**

Obecné zastupiteľstvo berie na vedomie výsledok verejného obstarania spoločnosťou EuroPro Slovensko, n.o., Na kopci 652/3 Žilina a schvaľuje Zmluva o Obnove sústavy verejného osvetlenia obce Ratkovo vrátane prevádzky a údržby so spoločnosťou Stredoslovenská energetika , a.s., Pri Rajčianke 8591/4B, 010 47 Žilina

**OZ prijalo uznesenie č. 93/2017**

Obecné zastupiteľstvo schvaľuje usporiadanie súťaže družstiev DHZ okrsku „ O putovný pohár starostu obce Ratkovo“ v termíne 17.6.2017. Zároveň schvaľuje prípravný výbor v zložení: Výbor DPZ Ratkovo a Obecné zastupiteľstvo Ratkovo.

**OZ prijalo uznesenie č. 94/2017**

Obecné zastupiteľstvo schvaľuje zmenu rozpočtu na rok 2017

**OZ prijalo uznesenie č. 95/2017**

Obecné zastupiteľstvo schvaľuje a vyhlasuje výberové konanie na funkciu hlavného kontrolóra obce Ratkovo. Výber schvaľuje komisia všetkých poslancov OZ Ratkovo: Volna Martin, Milancová Jela, Frkáň Dalibor., Volna Radovan, Vojtko Marek.

**OZ prijalo uznesenie č. 96/2017**

OZ schvaľuje žiadosť MŚ Krpeľany vo výške do 100€ na zakúpenie techniky – prehrávača CD.

.

**OZ prijalo uznesenie č. 972017**

OZ schvaľuje právomoc starostu obce na vykonávanie zmien v rozpočte do výšky 500,-

**OZ prijalo uznesenie č. 98/2017**

OZ schvaľuje usporiadanie uvítanie do života nových občanov obce dňa 14.5.2017 a zároveň v tento deň uskutočnenie oslavy Dňa matiek o 16.00hod v sále KD. Na uvítanie deti do života zakúpiť upomienkové predmety do výšky 20€ na dieťa

**OZ prijalo uznesenie č. 99/2017**

Obecné zastupiteľstvo : **Schvaľuje :** Uznesenia z 11. zasadnutia Obecného zastupiteľstva Ratkovo,

konaného dňa 21. 4. 2017.

**PhDr. Rastislav Frkáň**

**starosta obce**